ກຸ່ມອາຊຽນເປີດກອງປະຊຸມ ທີ່ອິນໂດເນເຊຍ
ເລື້ອງບັນຫາຄວາມປອດໄພ ຈະເປັນຫົວຂໍ້ສໍາຄັນ ໃນການພົບປະຫາລືກັນຂອງກຸ່ມອາຊຽນ ໃນອາທິດນີ້.
ບັນດານັກການທູດເອເຊຍຕາເວັນອອກສຽງໃຕ້ໄດ້ເລີ້ມເດີນທາງໄປຮອດອິນໂດເນເຊຍແລ້ວ ເພື່ອເຂົ້າຮ່ວມໃນກອງປະຊຸມປະຈໍາພາກພື້ນທີ່ຄາດວ່າຈະໂອ້ລົມກັນເລື້ອງບັນຫາຄວາມປອດໄພ ທີ່ຮວມທັງບັນຫາຂັດແຍ້ງກັນໃນເຂດທະເລຈີນໃຕ້ນໍາ ບັນດາລັດຖະມົນຕີການຕ່າງປະເທດຈາກກຸ່ມອາຊຽນຈະເປີດກອງປະຊຸມປະຈໍາປີ ຢູ່ທີ່ເກາະ ບາຫລີໃນວັນອັງຄານມື້ອື່ນ ແລະຫລັງຈາກນັ້ນຈະເຊື້ອເຊີນຈີນ ຍີ່ປຸ່ນແລະເກົາຫລີໃຕ້ ມາ ຮ່ວມນໍາໃນວັນພະຫັດສໍາລັບກອງປະຊຸມກຸ່ມອາຊຽນ ບວກ 3 ແລະເລີ້ມແຕ່ວັນເສົາຈະມາ ນີ້ເປັນຕົ້ນໄປ ການພົບປະກັນຈະຂະຫຍາຍອອກເປັນ 27 ປະເທດທີ່ຮວມທັງສະຫະລັດແລະ ຣັດເຊຍ ສໍາລັບກອງປະຊຸມ ASEAN Regional Forum ຄາດກັນວ່າ ບັນດາປະເທດອາຊຽນຈະກົດດັນຈີນໃຫ້ທໍາຄວາມຄືບໜ້າກ່ຽວກັບການຮ່າງກົດ ການປະພຶດ ທີ່ຈະບົ່ງອອກມາຢ່າງແຈ້ງຂາວຂັ້ນຕອນຕ່າງໆສໍາລັບແກ້ໄຂບັນຫາຂັດແຍ້ງກັນ ເລື້ອງແຫລ່ງຊັບພະຍາກອນໃນທະເລຈີນໃຕ້ ບ່ອນທີ່ຫລາຍປະເທດໄດ້ຍາດກັນອ້າງເອົາກໍາ ມະສິດນັ້ນ ລາຍງານເວົ້າວ່າ ນອກນີ້ແລ້ວ ກໍຄາດກັນວ່າ ຖະແຫລງການຮ່ວມສະບັບສຸດ ທ້າຍຂອງກອງປະຊຸມຍັງຈະເວົ້າເລື້ອງບັນຫາຂັດແຍ້ງກັນກ່ຽວກັບເຂດແດນລະຫວ່າງໄທ ແລະກໍາປູເຈຍ ທີ່ໄດ້ກະຕຸ້ນໃຫ້ເກີດການປະທະກັນທາງທະຫານເປັນເວລາຫລາຍມື້ເມື່ອຕົ້ນ ປີນີ້